Hietaniemi kalmistu

Hietaniemi kalmistu (soome keeles Hietaniemen hautausmaa, rootsi keeles Sandudds begravningsplats) on kalmistu Soomes Helsingi kesklinna lääneosas Lapinlahti asumis. 1829. aastal kasutusele võetud luterlik kalmistu on kultuuriajalooliselt Soome kõige tähtsam kalmistu, millest on kujunenud ka populaarne turismiobjekt. Soome ajaloo ning poliitika suurkujude kõrval puhkavad Hietaniemis ka paljud eestlased ja Eesti ajalooga seotud soomlased. Näiteks mitmed Tartu Ülikooli õppejõud, samuti Eesti hümni helilooja, saksa päritolu Fredrik Pacius. Kalmistule on maetud vähemalt 120 Eesti Vabadusristi kavaleri ning kangelaskalmistul puhkab ka kaheksa Soome Jätkusõja soomepoissi. Hietaniemi kalmistu osatähtsust Eesti-Soome suhete ajaloos kinnitab ka Soome Tallinna Suursaatkonna avaldatud veebigalerii Estofilia, milles tutvustatud sajast estofiilist puhkab seal kolmandik. Piirkonna teised kalmistud Luterlikust kalmistust lõuna pool asuvad Lapinlahti õigeusu kalmistu, Soome Kaardiväe kalmistu, vana juudi kalmistu ja Helsingi Islami kalmistu tatarlastele. Põhjapoolel asuvad Moskva patriarhaadile alluva Püha Nikolause õigeusu koguduse kalmistu ja Helsingi Juudi kalmistu. Varem piirkonnas asunud Vene sõjaväehaigla kalmistu ehk Taivallahti kalmistu on ümber ehitatud pargiks ja tennisekeskuseks. Vähesed säilinud hauakivid on kogutud kahte gruppi, kust võib leida ka mõned Vene mereväes teeninud eestlaste nimed, näiteks Hiiumaalt Emmastest Priidu Lige ja Kihnu saarest Mihkel Widrik. Põhja pool asub ka Hietaniemi urnisurnuaed, Uurnalehto, mis loetakse koos Kaardiväe kalmistuga luterliku kalmistu osaks. Kalmistule maetud isikuid Eestlased Teised isikud Vaata ka Vabadussõjas langenud Soome vabatahtlike monument Estofiilide loend Estofilia Viited Välislingid Ringkäik eestlaste haudadel Hietaniemis. YouTube. Estofennia, 29. detsember 2025 Piret Kriivan. Eesti lugu. Jalutuskäik Hietaniemi kalmistul 1. ERR Vikerraadio, 25. juuni 2016. Piret Kriivan. Eesti lugu. Jalutuskäik Hietaniemi kalmistul 2. ERR Vikerraadio, 2. juuli 2016. Pekka Linnainen. Hietaniemen johdantokurssi Tarton yliopistoon – kuusi kunniatohtoria, kuusi professoria…. Estofennia, 29. september 2012. Sinimustvalge Helsingi kaart. Estofennia, 10. juuni 2013 (eesti ja soome keeles).